CELEX: 52018PC0156
Language: hr
Date: 2018-03-23
Title: Prijedlog ODLUKE EUROPSKOG PARLAMENTA I VIJEĆA o mobilizaciji Europskog fonda za prilagodbu globalizaciji na temelju zahtjeva iz Belgije – EGF/2017/010 BE/Caterpillar

EUROPSKA KOMISIJA
            Bruxelles, 23.3.2018.
            COM(2018) 156 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji na temeljuzahtjeva iz Belgije – EGF/2017/010 BE/Caterpillar 
            
               
         
         
            
               OBRAZLOŽENJE
            
            
               KONTEKST PRIJEDLOGA
            
            
               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  1
                („Uredba o EGF-u”).
            
            
               2.Dana 18. prosinca 2017. Belgija je podnijela zahtjev EGF/2017/010 BE/Caterpillar za financijski doprinos iz EGF-a nakon otpuštanja
                  2
                 u poduzeću Caterpillar i pet dobavljača (dalje u tekstu „otpuštanja”). 
            
            
               3.Komisija je nakon ocjenjivanja tog zahtjeva, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a. 
            
            
               SAŽETAK ZAHTJEVA
            
            
                     
                        Zahtjev za doprinos iz EGF-a
                     
                  
                  
                     
                        EGF/2017/010 BE/Caterpillar 
                     
                  
               
                     
                        Država članica
                     
                  
                  
                     
                        Belgija
                     
                  
               
                     
                        Predmetna regija (razina NUTS 2
                           3
                        )
                     
                  
                  
                     
                        Pokrajina Hainaut (BE32)
                     
                  
               
                     
                        Datum podnošenja zahtjeva
                     
                  
                  
                     
                        18. prosinca 2017.
                     
                  
               
                     
                        Datum potvrde primitka zahtjeva
                     
                  
                  
                     
                        18. prosinca 2017.
                     
                  
               
                     
                        Datum podnošenja zahtjeva za dodatne informacije
                     
                  
                  
                     
                        24. prosinca 2017.
                     
                  
               
                     
                        Rok za dostavu dodatnih informacija
                     
                  
                  
                     
                          4. veljače 2018. 
                     
                  
               
                     
                        Rok za dovršetak ocjenjivanja
                     
                  
                  
                     
                        29. travnja 2018.
                     
                  
               
                     
                        Intervencijski kriterij
                     
                  
                  
                     
                        Članak 4. stavak 1. točka (a) Uredbe o EGF-u
                     
                  
               
                     
                        Primarno poduzeće
                     
                  
                  
                     
                        Caterpillar – Solar Gosselies
                     
                  
               
                     
                        Broj obuhvaćenih poduzeća
                     
                  
                  
                     
                        1
                     
                  
               
                     
                        Sektor/sektori gospodarske djelatnosti
                     
                     
                        (odjeljak NACE-a Rev. 2)
                           4
                        
                     
                  
                  
                     
                        28 (Proizvodnja strojeva i opreme d.n.)
                     
                  
               
                     
                        Broj podružnica, dobavljača i daljnjih proizvođača
                     
                  
                  
                     
                        5
                           5
                        
                     
                  
               
                     
                        Referentno razdoblje (četiri mjeseca)
                     
                  
                  
                     
                        31. svibnja 2017. – 30. rujna 2017. 
                     
                  
               
                     
                        Broj otpuštanja tijekom referentnog razdoblja (a)
                     
                  
                  
                     
                        1 364
                     
                  
               
                     
                        Broj otpuštanja prije i nakon referentnog razdoblja (b)
                     
                  
                  
                     
                           921
                     
                  
               
                     
                        Ukupan broj otpuštanja 
                     
                  
                  
                     
                        2 287
                     
                  
               
                     
                        Ukupan broj prihvatljivih korisnika
                     
                  
                  
                     
                        2 287
                     
                  
               
                     
                        Ukupan broj ciljanih korisnika
                     
                  
                  
                     
                        2 287
                     
                  
               
                     
                        Broj ciljanih mladih koji nisu zaposleni, ne školuju se i ne osposobljavaju (NEET)
                     
                  
                  
                     
                           300
                     
                  
               
                     
                        Proračun za usluge prilagođene potrebama (EUR)
                     
                  
                  
                     
                        7 575 294
                     
                  
               
                     
                        Proračun za provedbu EGF-a
                           6
                         (EUR)
                     
                  
                  
                     
                           127 400
                     
                  
               
                     
                        Ukupni proračun (EUR)
                     
                  
                  
                     
                        7 702 694
                     
                  
               
                     
                        Doprinos iz EGF-a (60 %) (EUR)
                     
                  
                  
                     
                        4 621 616
                     
                  
               
               OCJENJIVANJE ZAHTJEVA
            
            
               Postupak
            
            
               4.Belgija je podnijela zahtjev EGF/2017/010 BE/Caterpillar 18. prosinca 2017., u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u. Komisija je potvrdila primitak zahtjeva istog dana te je 24. prosinca 2017. od Belgije zatražila dodatne informacije. Te dodatne informacije dostavljene su u roku od šest tjedana od datuma tog zahtjeva. Rok od 12 tjedana od dana primitka potpunog zahtjeva unutar kojeg bi Komisija trebala dovršiti ocjenjivanje usklađenosti zahtjeva s uvjetima za pružanje financijskog doprinosa isteći će 29. travnja 2018.
            
            
               Prihvatljivost zahtjeva
            
            
               Predmetna poduzeća i korisnici
            
            
               5.Zahtjev se odnosi na 2 287 radnika koje su poduzeće Caterpillar Solar Gosselies (Caterpillar) i pet dobavljača proglasili viškom. Caterpillar djeluje u gospodarskom sektoru razvrstanom u odjeljak 28 NACE-a Rev. 2 (Proizvodnja strojeva i opreme). Do otpuštanja u predmetnim poduzećima došlo je u pokrajini Hainaut (BE32), regiji razine NUTS 2.
            
            
                     
                        Poduzeća i broj otpuštanja 
                     
                  
               
                     
                        Caterpillar 
                     
                  
                  
                     
                        1 997
                     
                  
               
                     
                        Cediwal
                     
                  
                  
                     
                        68
                     
                  
               
                     
                        Eutraco
                     
                  
                  
                     
                        63
                     
                  
               
                     
                        Yusen
                     
                  
                  
                     
                        125
                     
                  
               
                     
                        Attecam
                     
                  
                  
                     
                        9
                     
                  
               
                     
                        MHP
                     
                  
                  
                     
                        25
                     
                  
               
                     
                        Ukupan broj poduzeća 6
                     
                  
                  
                     
                        Ukupan broj otpuštanja 2 287
                     
                  
               
                     
                        Ukupan broj samozaposlenih osoba koje su prestale obavljati svoju djelatnost 
                     
                  
                  
                     
                        0
                     
                  
               
                     
                        Ukupan broj prihvatljivih radnika i samozaposlenih osoba          
                     
                  
                  
                     
                        2 287
                     
                  
               
            
            
               Intervencijski kriteriji
            
            
               6.Belgija je podnijela zahtjev na temelju intervencijskih kriterija iz članka 4. stavka 1. točke (a) Uredbe o EGF-u kojom se propisuje da u poduzeću u državi članici najmanje 500 radnika mora biti proglašeno viškom u referentnom razdoblju od četiri mjeseca, uključujući radnike proglašene viškom kod dobavljača i daljnjih proizvođača. 
            
            
               7.Za ovaj je zahtjev referentno razdoblje od četiri mjeseca trajalo od 31. svibnja 2017. do 30. rujna 2017. 
            
         
         
            
               8.Tijekom referentnog razdoblja zabilježena su sljedeća otpuštanja:
            
            
               –1 161 radnik proglašen viškom u poduzeću Caterpillar, 
            
            
               –  203 radnika proglašena viškom u četiri dobavljača poduzeća Caterpillar.
            
            
               Izračun broja otpuštanja i prestanaka djelatnosti
            
            
               9.Svih 1 364 otpuštanja tijekom referentnog razdoblja izračunano je od datuma stvarnog raskida ugovora ili njegova isteka.
            
            
               Prihvatljivi korisnici
            
            
               10.Uz već navedene radnike prihvatljivi su korisnici i 923 radnika otpuštena prije ili nakon referentnog razdoblja od četiri mjeseca. Ukupan broj prihvatljivih korisnika stoga je 2 287. Nema preklapanja između radnika koji dobivaju potporu u okviru predmeta EGF/2014/011 BE/Caterpillar i radnika obuhvaćenih ovim zahtjevom.
            
            
               Veza između otpuštanja i velikih strukturnih promjena u tokovima svjetske trgovine nastalih zbog globalizacije
            
            
               11.Kako bi se uspostavila veza između otpuštanja i velikih strukturnih promjena u tokovima svjetske trgovine nastalih zbog globalizacije, Belgija tvrdi da je glavni razlog smanjenja broja radnika globalno tržišno natjecanje u građevinskom sektoru i sektoru rudarskih strojeva te gubitak udjela poduzeća Caterpillar na tržištu strojeva
                  7
                koji je posljedica navedenih razloga.
            
            
               12.Proizvodnja rudarskog sektora u Europi smanjila se s 234 milijuna EUR 2012. na 180 milijuna EUR 2015.
                  8
               , a izvoz zemalja EU28 drastično se smanjuje od 2014.
                  9
                
            
            
               13.Prema informacijama koje su dostavila belgijska tijela proizvodna postrojenja poduzeća Caterpillar smještena su blizu njihovih tržišta, čime se objašnjava veza između europskih i svjetskih tržišnih kretanja i smanjenja radne snage u postrojenju u Gosseliesu. Konkretno, azijski udio u prodaji poduzeća Caterpillar gotovo se udvostručio u razdoblju od 2003. do 2013.
                  10
               
            
            
               14.Europska cijena čelika naglo se povećala 2008., a kineska se smanjila, te je trenutačno još uvijek niža od europske.
                  11
                Stoga je proizvodnja stroja u Gosseliesu 21 % skuplja nego u Kini.
                  12
               
            
            
               Događaji koji su doveli do otpuštanja i prestanka djelatnosti
            
            
               15.Glavni događaj koji je doveo do tih otpuštanja najava je poduzeća Caterpillar Belgium S.A. od 2. rujna 2016. o započinjanju postupka kolektivnog otpuštanja viška radnika u proizvodnom postrojenju u Gosseliesu. 
            
            
               16.To je Belgiji već drugi zahtjev za doprinos iz EGF-a u vezi s poduzećem Caterpillar. Godine 2014. prvim zahtjevom za doprinos iz EGF-a povezanim s otpuštanjima u tom poduzeću bilo je obuhvaćeno 1 399 radnika. Trenutačnim prijedlogom obuhvaćeno je preostalih 1 997 radnika tog postrojenja. 
            
            
               17.Caterpillar je 2015. uložio u novu pokretnu traku kako bi osnažio svoj položaj na tržištu. Međutim, suprotno očekivanjima, gospodarski rast u Europi odvijao se sporo pa se stoga ekonomska situacija tog poduzeća nije popravila kako se očekivalo. 
            
            
               18.U usporedbi s drugim postrojenjima njegov objekt u Gosseliesu u Belgiji više nije konkurentan. Zato je poduzeće Caterpillar premjestilo proizvodnju u azijske i latinskoameričke zemlje u usponu, poput Kine i Južne Koreje, zbog novih tržišta koja brzo rastu i niskih troškova proizvodnje, povezanih s propisima u području okoliša koji nisu toliko strogi i s nižim troškovima rada po satu. Poduzeće sad prestaje sa svim svojim aktivnostima u Belgiji. 
            
            
               Predviđene posljedice otpuštanja na lokalno, regionalno ili nacionalno gospodarstvo i zapošljavanje
            
            
               19.Valonski zavod za zapošljavanje (FOREM)
                  13
                očekuje da će stopa nezaposlenosti u regiji Hainaut porasti za 6,1 %. 
            
            
               20.Zatvaranje postrojenja Caterpillar dovelo je do otpuštanja 288 radnika kod dobavljača.
            
         
         
            
               21.Više od 11 % ciljanih radnika starije je od 55 godina. 
            
            
               22.Tražitelji zaposlenja iz Charleroia uglavnom su niskokvalificirani (50,6 % nema više sekundarno obrazovanje) te je 40 % tražitelja zaposlenja dugotrajno nezaposleno (dulje od 24 mjeseca). Stopa zaposlenosti u Charleroiu iznosi samo 52,2 %, što je gotovo pet postotnih bodova niže od prosječne stope u regiji Valoniji (57,1 %) (Izvor: FOREM)
                  14
               .
            
            
               Ciljani korisnici i predložene mjere
            
            
               Ciljani korisnici
            
            
               23.Očekuje se da će u mjerama sudjelovati svih 2 287 otpuštenih radnika. Podjela ciljanih radnika prema spolu, državljanstvu i dobnoj skupini:
            
            
                     
                        Kategorija
                     
                  
                  
                     
                        Broj 
                           ciljanih korisnika
                     
                  
               
                     
                        Spol
                     
                  
                  
                     
                        muškarci
                     
                  
                  
                     
                        2 115
                     
                  
                  
                     
                        (92,47 %)
                     
                  
               
                     
                  
                  
                     
                        žene
                     
                  
                  
                     
                         172
                     
                  
                  
                     
                        (7,53 %)
                     
                  
               
                     
                        Državljanstvo
                     
                  
                  
                     
                        građani EU-a
                     
                  
                  
                     
                        2 233
                     
                  
                  
                     
                        (97,64 %)
                     
                  
               
                     
                  
                  
                     
                        građani država izvan EU-a
                     
                  
                  
                     
                         54
                     
                  
                  
                     
                        (2,36 %)
                     
                  
               
                     
                        Dobna skupina
                     
                  
                  
                     
                        15–24 godine
                     
                  
                  
                     
                         2
                     
                  
                  
                     
                        (0,09 %)
                     
                  
               
                     
                  
                  
                     
                        25–29 godina
                     
                  
                  
                     
                         70
                     
                  
                  
                     
                        (3,06 %)
                     
                  
               
                     
                  
                  
                     
                        30–54 godine
                     
                  
                  
                     
                        1 952
                     
                  
                  
                     
                        (85,34 %)
                     
                  
               
                     
                  
                  
                     
                        55–64 godine
                     
                  
                  
                     
                         263
                     
                  
                  
                     
                        (11,51 %)
                     
                  
               
                     
                  
                  
                     
                        stariji od 64 godine
                     
                  
                  
                     
                         0
                     
                  
                  
                     
                        (0,00 %)
                     
                  
               
               24.Osim toga, Belgija će osigurati usluge prilagođene potrebama sufinancirane iz EGF-a za najviše 300 mladih koji nisu zaposleni, ne školuju se i ne osposobljavaju (NEET) i koji su na dan podnošenja zahtjeva mlađi od 30 godina, s obzirom na to da je do 1 364 otpuštanja iz stavka 8. došlo u regiji Hainaut (BE32) svrstanoj u razinu NUTS 2, koja je prihvatljiva u okviru Inicijative za zapošljavanje mladih.
            
            
               25.Člankom 6. stavkom 2. Uredbe o EGF-u propisuje se da do 31. prosinca 2017. države članice mogu i mladima koji nisu zaposleni, ne školuju se i ne osposobljavaju pružati usluge prilagođene potrebama koje se sufinanciraju iz EGF-a. Prijedlog uredbe Europskog parlamenta i Vijeća o financijskim pravilima koja se primjenjuju na opći proračun Unije
                  15
                („skupna uredba”) uključuje izmjenu članka 6. stavka 2. Uredbe o EGF-u kako bi se proširilo odstupanje za mlade koji nisu zaposleni, ne školuju se i ne osposobljavaju. Prema podacima koje je Eurostat objavio 17. siječnja 2018. stopa nezaposlenosti osoba u dobi od 15 do 24 godine u regiji Hainaut iznosi 33,3 %. Stoga je ta regija i dalje prihvatljiva u skladu s člankom 6. stavkom 2. Uredbe o EGF-u. Ta bi se izmjena primjenjivala s retroaktivnim učinkom od 1. siječnja 2018. Stoga se ova Odluka, koja uključuje potporu mladima koji nisu zaposleni, ne školuju se i ne osposobljavaju, može donijeti čim se donese i stupi na snagu skupna uredba.
            
            
               26.Ukupan predviđeni broj ciljanih korisnika za koje se očekuje da će sudjelovati u mjerama, uključujući mlade koji nisu zaposleni, ne školuju se i ne osposobljavaju (NEET), stoga iznosi 2 587.
            
            
               Prihvatljivost predloženih mjera
            
            
               27.Usluge prilagođene potrebama koje će se pružiti otpuštenim radnicima i mladima koji nisu zaposleni, ne školuju se i ne osposobljavaju (NEET) sastoje se od sljedećih mjera: 
            
            
               –pojedinačne pomoći pri traženju zaposlenja, vođenja predmeta i usluga pružanja općih informacija: te mjere uključuju pomoć pri traženju zaposlenja prilagođenu potrebama, poput savjetovanja i profesionalnog usmjeravanja, te otvorene usluge pružanja informacija za radnike i mlade koji nisu zaposleni, ne školuju se i ne osposobljavaju (NEET),
            
            
               –osposobljavanja i ponovnog osposobljavanja: to obuhvaća strukovno i trajno osposobljavanje namijenjeno radnicima i mladima koji nisu zaposleni, ne školuju se i ne osposobljavaju (NEET). Tečajevi su osmišljeni tako da je ponuda osposobljavanja prilagođena razvojnim prioritetima Charleroia iz plana CATCH-a
                  16
               , 
            
            
               –promicanja poduzetništva: tom se mjerom sudionicima osigurava sustav potpore za poduzetnike, kojim se predviđa uska suradnja s regionalnim tijelima za potporu samozapošljavanju,
            
            
               –doprinosa za pokretanje poduzeća: tom će se mjerom pružiti bespovratna sredstva za promicanje samozapošljavanja, uspostavljanje poslovne djelatnosti te pokretanje i uspostavljanje punog ili nepunog poslovanja,
            
            
               –naknada: one uključuju: 1) naknade za osposobljavanje za pokrivanje troškova tražitelja zaposlenja ili mladih koji nisu zaposleni, ne školuju se i ne osposobljavaju (NEET) tijekom osposobljavanja, 2) naknade za mobilnost za potporu radu na većoj udaljenosti od mjesta stanovanja, 3) naknade za povratak u sustav obrazovanja, kako bi se promicao povratak u sustav obrazovanja, isplaćivat će se najviše 12 mjeseci i ovisit će o dokazu o upisu u program tercijarnog obrazovanja koji podnositelji zahtjeva moraju predočiti, 4) naknade za traženje zaposlenja kako bi se pomoglo tražiteljima zaposlenja i mladima koji nisu zaposleni, ne školuju se i ne osposobljavaju (NEET) u plaćanju troškova nastalih uslijed pohađanja aktivnosti povezanih s traženjem zaposlenja, 5) naknadu za poduzetništvo kako bi se pokrili troškovi tražitelja zaposlenja tijekom sudjelovanja u aktivnostima povezanima s traženjem zaposlenja; ta će naknada ovisiti o pojedinačnom ili zajedničkom projektu samozapošljavanja koji podnositelji zahtjeva moraju predočiti.
            
            
               28.Usluge prilagođene potrebama koje treba osigurati mladima koji nisu zaposleni, ne školuju se i ne osposobljavaju (NEET) sastoje se od istih mjera kao usluge za radnike proglašene viškom.
            
            
               29.Predložene opisane mjere aktivne su mjere tržišta rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.
            
            
               30.Belgija je dostavila tražene informacije o mjerama koje su, na temelju nacionalnog zakonodavstva ili kolektivnih ugovora, obvezne za predmetno poduzeće. Potvrdila je da financijski doprinos iz EGF-a neće biti zamjena za te mjere.
            
            
               Procijenjeni proračun
            
         
         
            
               31.Predviđeni ukupni troškovi iznose 7 702 694 EUR, a sastoje se od rashoda za usluge prilagođene potrebama u iznosu od 7 575 294 EUR i rashoda za aktivnosti pripreme, upravljanja, informiranja i promidžbe te nadzora i izvješćivanja u iznosu od 127 400 EUR.
            
            
               32.Ukupni financijski doprinos zatražen iz EGF-a iznosi 4 621 616 EUR (60 % ukupnih troškova).
            
            
            
                     
                        Mjere
                     
                  
                  
                     
                        Predviđeni broj sudionika
                     
                  
                  
                     
                        Predviđeni trošak po sudioniku
                        (u EUR)
                     
                  
                  
                     
                        Predviđeni ukupni troškovi
                     
                     
                        (u EUR)
                           17
                         
                     
                  
               
                     
                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)
                     
                  
               
                     
                        Mjere usmjeravanja i druge pripremne mjere (Reconversion: accompagnement/orientation/insertion)
                     
                  
                  
                     
                        2 587
                     
                  
                  
                     
                        1 852
                     
                  
                  
                     
                        4 790 323
                     
                  
               
                     
                        Osposobljavanje i ponovno osposobljavanje
                     
                     
                        (Formations spécifiques)
                     
                  
                  
                     
                        1 050
                     
                  
                  
                     
                        841
                     
                  
                  
                     
                        883 265
                     
                  
               
                     
                        Promicanje poduzetništva
                     
                     
                        (Dispositif d'accompagnement à l'entreprenariat)
                     
                  
                  
                     
                        250
                     
                  
                  
                     
                        463
                     
                  
                  
                     
                        115 743
                     
                  
               
                     
                        Bespovratna sredstva za pokretanje poduzeća
                     
                     
                        (Bourse de lancement)
                     
                  
                  
                     
                        75
                     
                  
                  
                     
                        10 000
                     
                  
                  
                     
                        750 000
                     
                  
               
                     
                        Podzbroj (a)
                     
                     
                        Postotak paketa usluga prilagođenih potrebama 
                     
                  
                  
                     
                        –
                     
                  
                  
                     
                        6 539 331
                     
                  
               
                     
                  
                  
                     
                  
                  
                     
                        (86,32 %)
                     
                  
               
                     
                        Naknade i poticaji (mjere na temelju članka 7. stavka 1. točke (b) Uredbe o EGF-u)
                     
                  
               
                     
                        Naknade za osposobljavanje, mobilnost, povratak u sustav obrazovanja, traženje zaposlenja i poduzetništvo
                     
                     
                        (formation, prime à l'emploi distant, reprise d'étude, recherche d'emploi et création d'activité)
                     
                  
                  
                     
                        2 587
                     
                  
                  
                     
                        400
                     
                  
                  
                     
                        1 035 963
                     
                  
               
                     
                        Podzbroj (b)
                     
                     
                        Postotak paketa usluga prilagođenih potrebama
                     
                  
                  
                     
                        –
                     
                  
                  
                     
                        1 035 963
                     
                  
               
                     
                  
                  
                     
                  
                  
                     
                        (13,68 %)
                     
                  
               
                     
                         Mjere na temelju članka 7. stavka 4. Uredbe o EGF-u
                     
                  
               
                     
                        1. Pripremne aktivnosti
                     
                  
                  
                     
                        –
                     
                  
                  
                     
                        82 000
                     
                  
               
                     
                        2. Upravljanje
                     
                  
                  
                     
                        –
                     
                  
                  
                     
                        10 400
                     
                  
               
                     
                        3. Informiranje i promidžba
                     
                  
                  
                     
                        –
                     
                  
                  
                     
                        5 000
                     
                  
               
                     
                        4. Nadzor i izvješćivanje
                     
                  
                  
                     
                        –
                     
                  
                  
                     
                         30 000
                     
                  
               
                     
                        Podzbroj (c)
                     
                     
                        Postotak ukupnih troškova
                     
                  
                  
                     
                        –
                     
                  
                  
                     
                        127 400
                     
                  
               
                     
                  
                  
                     
                  
                  
                     
                        (1,65 %)
                     
                  
               
                     
                        Ukupni troškovi (a + b + c)
                     
                  
                  
                     
                        –
                     
                  
                  
                     
                        7 702 694
                     
                  
               
                     
                        Doprinos iz EGF-a (60 % ukupnih troškova)
                     
                  
                  
                     
                        –
                     
                  
                  
                     
                        4 621 616
                     
                  
               
               33.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u ne premašuju 35 % ukupnih troškova usklađenog paketa usluga prilagođenih potrebama. Belgija je potvrdila da te mjere ovise o aktivnom sudjelovanju ciljanih korisnika u traženju zaposlenja ili u aktivnostima osposobljavanja.
            
            
               34.Belgija je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće premašiti 15 000 EUR po korisniku. 
            
            
               Razdoblje prihvatljivosti rashoda
            
            
               35.Belgija je ciljanim korisnicima počela pružati usluge prilagođene potrebama 22. listopada 2016. Rashodi za te mjere stoga će ispunjavati uvjete za financijski doprinos iz EGF-a od 22. listopada 2016. do 18. prosinca 2019.
            
            
               36.Belgija je počela stvarati administrativne rashode za provedbu EGF-a 5. rujna 2016. Rashodi za aktivnosti pripreme, upravljanja, informiranja i promidžbe te nadzora i izvješćivanja stoga ispunjavaju uvjete za financijski doprinos iz  EGF-a od 5. rujna 2016. do 18. lipnja 2020. 
            
            
               Komplementarnost s mjerama koje se financiraju iz nacionalnih fondova ili fondova Unije
            
            
               37.Izvori nacionalnog pretfinanciranja ili sufinanciranja su Valonski zavod za zapošljavanje (FOREM) i regija Valonija.
            
            
               38.Belgija je potvrdila da se za navedene mjere za koje se dodjeljuje financijski doprinos iz EGF-a neće primati financijski doprinosi i iz drugih financijskih instrumenata Unije.
            
            
               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima
            
            
               39.Belgija je navela da je usklađeni paket usluga prilagođenih potrebama sastavljen u savjetovanju s radnom skupinom koja je obuhvaćala Valonski zavod za zapošljavanje, SOGEPA-u
                  18
               , predstavnike sindikata i druge socijalne partnere. 
            
            
               Sustavi upravljanja i nadzora
            
            
               40.Belgija je obavijestila Komisiju da će financijskim doprinosom upravljati i da će ga nadzirati ista tijela koja su nadležna za Europski socijalni fond (ESF).
            
            
               Obveze predmetne države članice
            
            
               41.Belgija je dostavila sva potrebna jamstva u vezi sa sljedećim: 
            
            
               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,
            
            
               –ispunjeni su zahtjevi utvrđeni nacionalnim zakonodavstvom i zakonodavstvom EU-a o kolektivnom otpuštanju,
            
         
         
            
               –poduzeća koja su nastavila s radom nakon što su provela otpuštanja ispunila su svoje pravne obveze kojima se uređuju otpuštanja te su se u skladu s tim obvezama pobrinula za svoje radnike,
            
            
               –za predložene mjere neće se primati financijska potpora iz drugih fondova ili financijskih instrumenata Unije te će se spriječiti dvostruko financiranje,
            
            
               –predložene mjere nadopunjavat će se mjerama koje se financiraju iz strukturnih fondova,
            
            
               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.
            
            
               UTJECAJ NA PRORAČUN
            
            
               Prijedlog proračuna
            
            
               42.EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020.
                  19
               
            
            
               43.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u te uzela u obzir broj ciljanih korisnika, predložene mjere i procijenjene troškove, Komisija predlaže da se na temelju zahtjeva mobilizira EGF kako bi se osigurao financijski doprinos od 4 621 616 EUR, što je 60 % ukupnih troškova predloženih aktivnosti.
            
            
               44.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju.
                  20
               
            
            
               Povezani akti
            
            
               45.Istodobno s podnošenjem ovog Prijedloga odluke o mobilizaciji EGF-a Komisija će Europskom parlamentu i Vijeću podnijeti prijedlog za prijenos iznosa od 4 621 616 EUR u odgovarajuću proračunsku liniju.
            
            
               46.Istodobno s donošenjem ovog Prijedloga odluke o mobilizaciji EGF-a Komisija će provedbenim aktom donijeti odluku o financijskom doprinosu koja će stupiti na snagu na dan kad Europski parlament i Vijeće donesu predloženu odluku o mobilizaciji EGF-a.
            
            
               Prijedlog
            
            
               ODLUKE EUROPSKOG PARLAMENTA I VIJEĆA
            
            
               o mobilizaciji Europskog fonda za prilagodbu globalizaciji na temelju
                  zahtjeva iz Belgije – EGF/2017/010 BE/Caterpillar 
            
            
               EUROPSKI PARLAMENT I VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
                  21
               , a posebno njezin članak 15. stavak 4.,
            
            
               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  22
               , a posebno njegovu točku 13.,
            
            
               uzimajući u obzir prijedlog Europske komisije,
            
         
         
            
               budući da:
            
            
               (1)Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.
            
            
               (2)EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013.
                  23
               
            
            
               (3)Dana 18. prosinca 2017. Belgija je podnijela zahtjev za mobilizaciju EGF-a u pogledu otpuštanja u poduzeću Caterpillar i pet dobavljača te prestanka djelatnosti (dalje u tekstu „otpuštanja”). Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj zahtjev ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013.
            
            
               (4)U skladu s člankom 6. stavkom 2. Uredbe (EU) br. 1309/2013 Belgija je odlučila osigurati usluge prilagođene potrebama sufinancirane iz EGF-a i za 300 mladih koji nisu zaposleni, ne školuju se i ne osposobljavaju (NEET).
            
            
               (5)Stoga bi trebalo mobilizirati EGF kako bi se za zahtjev koji je podnijela Belgija osigurao financijski doprinos u iznosu od 4 621 616 EUR.
            
            
               (6)Ova bi se Odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,
            
            
               DONIJELI SU OVU ODLUKU: 
            
            
               Članak 1.
            
            
               U okviru općeg proračuna Unije za financijsku godinu 2018. mobilizira se Europski fond za prilagodbu globalizaciji kako bi se osigurao iznos od 4 621 616 EUR u obliku odobrenih sredstava za preuzimanje obveza i odobrenih sredstava za plaćanje.
            
            
               Članak 2.
            
            
               Ova Odluka stupa na snagu na dan objave u Službenom listu Europske unije. Primjenjuje se od [datuma donošenja odluke]*.
            
            
               Sastavljeno u Bruxellesu
            
            
               
                  Za Europski parlament
                        Za Vijeće
               
               
                  Predsjednik
                        Predsjednik
               
            
         
         
            
                  
                     (1)
                  
                        SL L 347, 20.12.2013., str. 855.
               
               
                  
                     (2)
                  
                        U smislu članka 3. Uredbe o EGF-u.
               
               
                  
                     (3)
                  
                        Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).
               
               
                  
                     (4)
                  
                        SL L 393, 30.12.2006., str. 1.
               
               
                  
                     (5)
                  
                        Četiri dobavljača proglasila su radnike viškom u referentnom razdoblju, a jedan je dobavljač proglasio radnike viškom izvan tog razdoblja. 
               
               
                  
                     (6)
                  
                        U skladu s člankom 7. stavkom 4. Uredbe (EU) br. 1309/2013.
               
               
                  
                     (7)
                  
                        S 26 % 2003. na 13 % 2013., Caterpillar, Priopćenje Upravnom odboru, 28. veljače 2013.
               
               
                  
                     (8)
                  
                        Eurostat, Godišnja detaljna statistika poduzeća za industriju (NACE Rev. 2, B-E).
               
               
                  
                     (9)
                  
                  
                        S 3,1 milijarde EUR 2014. na 8 milijuna EUR 2016., Eurostat.
                  
                  
                     Eurostat: oznaka DS016890
                  
               
               
                  
                     (10)
                  
                        S 25 % 2003. na 48 % 2013.
               
               
                  
                     (11)
                  
                        
                  
                     http://steelbenchmarker.com/files/history.pdf
                  
               
               
                  
                     (12)
                  
                        Caterpillar, Priopćenje Upravnom odboru, 28. veljače 2013.
               
               
                  
                     (13)
                  
                        Izračun na temelju broja tražitelja zaposlenja u prosincu 2016.
               
               
                  
                     (14)
                  
                        
                  
                     https://www.leforem.be/MungoBlobs/44/644/20180212_Chiffres_SeriesStatistiquesMde201801.pdf
                  
               
               
                  
                     (15)
                  
                  
                        
                     
                        http://eur-lex.europa.eu/resource.html?uri=cellar:a59b6beb-7a4f-11e6-b076-01aa75ed71a1.0001.02/DOC_1&format=PDF
                     
                  
               
               
                  
                     (16)
                  
                        Plan CATCH, Accélérer la Croissance de l'Emploi dans la Région de Charleroi („Ubrzati rast zapošljavanja u regiji Charleroi”), rujan 2017.    
                        
                  http://www.catch-charleroi.be/
               
               
                  
                     (17)
                  
                        Ukupni se iznosi ne podudaraju zbog zaokruživanja.
               
               
                  
                     (18)
                  
                        Sogepa je investicijski fond koji pruža investicijske usluge i podupire inicijative reorganizacije poslovanja na temelju pouzdanih i održivih gospodarskih i industrijskih projekata.
               
               
                  
                     (19)
                  
                        SL L 347, 20.12.2013., str. 884.
               
               
                  
                     (20)
                  
                        SL C 373, 20.12.2013., str. 1.
               
               
                  
                     (21)
                  
                        SL L 347, 20.12.2013., str. 855.
               
               
                  
                     (22)
                  
                        SL C 373, 20.12.2013., str. 1.
               
               
                  
                     (23)
                  
                        Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).